Държавен вестник, бр. 5, 2026 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  5
5.2. 
Изисквания към учебната база за обучение по практика на професията – 
характеристики, обзавеждане, оборудване, софтуер 
Базата за практическо обучение по професията „Електрообзавеждане на релсов транспорт“ 
трябва да осигурява условия за усвояване на умения, свързани с изграждане, диагностика и 
поддръжка на електрически системи в железопътния транспорт. Учебните работилници и халета 
следва да бъдат оборудвани с необходимите инструменти, машини и измервателна техника, 
позволяващи извършване на дейности като монтаж, демонтаж, настройка и контрол на 
електрически съоръжения и вериги. Пространствата трябва да отговарят на изискванията за 
безопасност при работа с електрическо и тежко оборудване и да разполагат с обособени зони за 
работа, оборудвани с работни маси, контролно-измервателни уреди и съоръжения за безопасност. 
Обучението включва работа със специализиран софтуер за техническа диагностика, симулации 
на електрически процеси и електронно документиране. Част от подготовката може да се провежда 
чрез учебни инсталации или симулационни модули, представящи реални електросистеми от 
железопътната инфраструктура, включително системи за сигнализация, управление и 
енергоснабдяване. 
Във връзка с дейностите, които обучаваните лица трябва да усвоят, е необходимо 
обучението по практика да се извършва в реална железопътна работна среда – железопътна гара, 
жп участък, локомотивно депо и други функционални звена от инфраструктурата и 
експлоатацията. 
Обучението за придобиване на правоспособност за управление на МПС от категория В се 
провежда от учебен център съобразно изискванията на Наредба № 37 от 2002 г., за условията и 
реда за обучение на кандидатите за придобиване на правоспособност за управление на моторно 
превозно средство и условията и реда за издаване на разрешение за тяхното обучение. 
6. Изисквания към обучаващите
Право да преподават по теория и практика на професията имат лица с висше образование и
образователно-квалификационна степен „магистър“ или „бакалавър“ по специалности от 
професионално направление „Транспорт, корабоплаване и авиация“, „Машинно инженерство“, 
„Електротехника, електроника и автоматика“, „Енергетика“ от областта на висше образование 
„Технически науки“ от Класификатора на областите на висше образование и професионалните 
направления, приет с Постановление № 125 от 2002 г. на Министерския съвет (ДВ, бр. 64 от  
2002 г.; посл. доп., бр. 94 от 2005 г.), съответстващи на професията. 
Учителска длъжност по учебен предмет или модул от професионалната подготовка, може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без 
професионална квалификация „учител“, придобили съответната професионална квалификация 
при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности. 
31